OFICIAL Ce se întâmplă cu Florin Tănase înaintea amicalului România - Columbia, de la Madrid
România va înfrunta Columbia într-un meci amical, pe Stadio Civitas Metropolitano din Madrid, marți, de la ora 21:30.
Florin Tănase, apt pentru amicalul România - Columbia
La Madrid va face deplasarea și Florin Tănase. Atacantul lui Al-Okhdood a acuzat probleme medicale și nu s-a antrenat sâmbătă, însă RMN-ul efectuat duminică a adus o veste bună pentru Edi Iordănescu.
"În această dimineață, tricolorii au efectuat ultima ședință de pregătire în cantonamentul de la Mogoșoaia, înainte de a pleca la Madrid.
De pe teren a lipsit Florin Tănase, după ce la antrenamentul de sâmbătă a acuzat probleme musculare. Tricolorul a efectuat duminică un RMN care a arătat că nu a suferit o leziune musculară și va face deplasarea pentru meciul cu Columbia de marți", a transmis FRF.
Florin Tănase a fost rezervă neutilizată la amicalul României cu Irlanda de Nord (1-1), disputat vineri, pe Arena Națională. Ultima apariție a sa sub tricolor datează din 28 martie 2023, de la un meci cu Belarus (2-1).
Columbia are 20 de meciuri consecutive fără eșec înaintea meciului cu România
Unicul gol al meciului a fost marcat de Daniel Munoz, în minutul 61. Jucătorul de la Crystal Palace a înscris cu o execuție spectaculoasă după un contraatac pornit de James Rodriguez și continuat cu brio de Luis Diaz.
Columbia a ajuns astfel la o bornă impresionantă, 20 de meciuri consecutive în toate competițiile fără eșec. Selecționerul Nestor Lorenzo, instalat în iulie 2022, a stat pe bancă la 17 dintre aceste partide, iar până acum a înregistrat 12 victorii și 5 remize.
Columbia, care nu s-a calificat la ediția din 2022 a Cupei Mondiale, traversează acum o campanie de calificare mult mai bună. Echipa lui Nestor Lorenzo este neînvinsă în primele 6 meciuri din preliminariile CM 2026, ocupând locul 3, cu 12 puncte, sub Argentina (15p) și Uruguay (13p).
Marți, de la ora 21:30, Columbia va juca un nou meci amical pe teren propriu, de această dată contra României, la Madrid, pe stadionul lui Atletico.
Urmăriți SPORT.RO și pe Google News